সুইজারল্যান্ড

থাম্ব|বাসেল বিশ্ববিদ্যালয় সুইজারল্যান্ডের প্রাচীনতম বিশ্ববিদ্যালয় (১৪৬০)
**সুইজারল্যান্ড**, যার দাপ্তরিক নাম **সুইস পরিসংঘ**, হল মধ্য, পশ্চিম ও দক্ষিণ ইউরোপের সংযোগস্থলে অবস্থিত একটি স্থলবেষ্টিত দেশ। এর উত্তরে জার্মানি, পশ্চিমে ফ্রান্স, পূর্বে অস্ট্রিয়া ও লিশটেনস্টাইন এবং দক্ষিণে ইতালি অবস্থিত। সুইজারল্যান্ড ভৌগোলিকভাবে সুইস আল্পস, সুইস মালভূমি এবং জুরা পর্বতমালায় বিভক্ত; আল্পস দেশটির অধিকাংশ এলাকা জুড়ে রয়েছে, অথচ প্রায় ৯ মিলিয়ন মানুষের অধিকাংশই মালভূমিতে বসবাস করে, যেখানে জুরিখ, জেনেভা, বাজেল, বের্ন, লোজান, ভিন্টারটুর, লুৎসের্নসহ বহু বড় শহর ও অর্থনৈতিক কেন্দ্র অবস্থিত।

সুইজারল্যান্ড একটি সংঘীয় প্রজাতন্ত্র, যা ২৬টি ক্যান্টন নিয়ে গঠিত; বের্ন সংঘীয় শহর হিসেবে জাতীয় সরকারের কেন্দ্র ও আসন। দেশটি চারটি প্রধান ভাষিক ও সাংস্কৃতিক অঞ্চলে বিভক্ত—জর্মন, ফরাসি, ইতালীয় ও রোমান্‌শ—যা বহুভাষিকতা ও সাংস্কৃতিক বহুত্ববাদের দীর্ঘ ঐতিহ্যকে প্রতিফলিত করে। তা সত্ত্বেও সুইস জাতীয় পরিচয় যথেষ্ট সংহত, যা একটি অভিন্ন ঐতিহাসিক পটভূমি, যুক্তরাষ্ট্রবাদ ও প্রত্যক্ষ গণতন্ত্রের মতো সাধারণ মূল্যবোধ এবং আল্পীয় প্রতীকীবাদের ওপর ভিত্তি করে গড়ে উঠেছে। সুইস জাতিসত্তা ভাষা, জাতিগত পরিচয় ও ধর্মকে অতিক্রম করে, যার ফলে সুইজারল্যান্ডকে প্রচলিত জাতিরাষ্ট্রের পরিবর্তে *ভিলেন্সনেশন* (ইচ্ছার ভিত্তিতে গঠিত জাতি) হিসেবে বর্ণনা করা হয়।

সুইজারল্যান্ডের উৎপত্তি প্রাচীন সুইস পরিসংঘ থেকে, যা প্রান্তীয় মধ্যযুগে একটি প্রতিরক্ষামূলক ও বাণিজ্যিক জোট হিসেবে প্রতিষ্ঠিত হয়; ১২৯১ সালের সংঘীয় চার্টারকে দেশটির প্রতিষ্ঠাতা দলিল হিসেবে বিবেচনা করা হয়। বাহ্যিক হুমকি ও অভ্যন্তরীণ রাজনৈতিক ও ধর্মীয় সংঘাত সত্ত্বেও এই পরিসংঘ ধীরেধীরে বিস্তৃত ও সুসংহত হয়। পবিত্র রোমান সাম্রাজ্য থেকে সুইস স্বাধীনতা আনুষ্ঠানিকভাবে ১৬৪৮ সালে ওয়েস্টফেলিয়া শান্তিচুক্তি দ্বারা স্বীকৃত হয়। এই পরিসংঘ ছিল প্রারম্ভিক আধুনিক যুগের প্রথম ও অল্প কয়েকটি প্রজাতন্ত্রের একটি এবং সান মারিনো ছাড়া নেপোলিয়নীয় যুদ্ধসমূহে টিকে থাকা একমাত্র প্রজাতন্ত্র। ১৭৯৮ সাল পর্যন্ত সুইজারল্যান্ড স্বশাসিত রাষ্ট্রসমূহের একটি অন্তর্জাল হিসেবে ছিল; এরপর বিপ্লবী ফ্রান্স আক্রমণ করে আরোপ করে কেন্দ্রীভূত হেল্বেতীয় গণরাষ্ট্র। নেপোলিয়ন ১৮০৩ সালে এই গণরাষ্ট্র বিলুপ্ত করে পুনরায় পরিসংঘ ব্যবস্থা চালু করেন। নেপোলিয়নিক যুদ্ধের পর সুইজারল্যান্ড তার বিপ্লব-পূর্ব ব্যবস্থা পুনঃপ্রতিষ্ঠা করে, কিন্তু ১৮৩০ সালের মধ্যে উদারপন্থী ও রক্ষণশীল আন্দোলনের মধ্যে ক্রমবর্ধমান বিভাজন ও সংঘাত দেখা দেয়; এর পরিণতিতে ১৮৪৮ সালের একটি নতুন সংবিধান প্রণীত হয়, যা বর্তমান সংঘীয় ব্যবস্থা প্রতিষ্ঠা করে এবং ব্যক্তি অধিকার, ক্ষমতার পৃথকীকরণ ও দ্বিকক্ষবিশিষ্ট সংসদীয় ব্যবস্থার মতো নীতিগুলো সংরক্ষণ করে।

সুইজারল্যান্ড ১৬শ শতক থেকে সশস্ত্র নিরপেক্ষতার নীতি অনুসরণ করে আসছে এবং ১৮১৫ সালের পর কোনো আন্তর্জাতিক যুদ্ধে অংশ নেয়নি। এটি ১৯৬৪ সালে ইউরোপীয় কাউন্সিল এবং ২০০২ সালে জাতিসংঘে যোগ দেয় এবং শান্তি বিনির্মাণ ও বৈশ্বিক শাসনে সক্রিয়ভাবে জড়িত থাকে। সুইজারল্যান্ড রেড ক্রসের জন্মস্থান এবং অধিকাংশ প্রধান আন্তর্জাতিক প্রতিষ্ঠানের সদর দপ্তর বা কার্যালয় এখানে অবস্থিত, যার মধ্যে রয়েছে বিশ্ব বাণিজ্য সংস্থা, বিশ্ব স্বাস্থ্য সংস্থা, আন্তর্জাতিক শ্রম সংস্থা, ফিফা, বিশ্ব অর্থনৈতিক ফোরাম এবং জাতিসংঘ। এটি ইউরোপীয় মুক্ত বাণিজ্য সংস্থার প্রতিষ্ঠাতা সদস্য এবং ইউরোপীয় একক বাজার ও শেঙেন অঞ্চলের অংশগ্রহণ করে। সুইজারল্যান্ড বিশ্বের সবচেয়ে উন্নত দেশগুলোর একটি; এখানে প্রতি প্রাপ্তবয়স্কের গড় নামমাত্র সম্পদ সর্বোচ্চ এবং মাথাপিছু মোট দেশজ উৎপাদন (জিডিপি) বিশ্বের অষ্টম সর্বোচ্চ। এটি বেশ কয়েকটি আন্তর্জাতিক সূচকে উচ্চ অবস্থান অর্জন করেছে, যার মধ্যে রয়েছে অর্থনৈতিক প্রতিযোগিতা, গণতান্ত্রিক শাসন এবং সংবাদপত্রের স্বাধীনতা। জুরিখ, জেনেভা ও বাজেল জীবনমানের দিক থেকে বিশ্বের সর্বোচ্চ পর্যায়ে অবস্থানকারী শহরগুলোর মধ্যে রয়েছে, যদিও জীবনযাত্রার ব্যয়ও এখানে বিশ্বের সর্বোচ্চের মধ্যে পড়ে। সুইজারল্যান্ডের একটি দীর্ঘস্থায়ী ব্যাংকিং ও আর্থিক খাত, উন্নত ঔষধশিল্প ও জীবপ্রযুক্তিশিল্প, ঘড়িনির্মাণ, সূক্ষ্ম প্রকৌশল ও প্রযুক্তিতে এক শক্তিশালী ঐতিহ্য রয়েছে। এটি চকলেট ও পনির উৎপাদন, সু-বিকশিত পর্যটনশিল্প এবং ক্রমবর্ধমান স্টার্টআপ খাতের জন্য পরিচিত।

## ইতিহাস

## রাজনীতি
দেশটির রাজনৈতিক অবস্থা ভারসাম্যমূলক ও অত্যন্ত সুস্থির। সুইস সরকারের অন্যতম বৈশিষ্ট্য হলো প্রতিবছর ১লা জানুয়ারি তারিখে এর রাষ্ট্রপতি পরিবর্তিত হয়। ছয় বৎসরের জন্য গঠিত মন্ত্রীপরিষদের একেকজন মন্ত্রী পালাক্রমে এক বৎসরের জন্য রাষ্ট্রপতির দায়িত্ব পালন করেন।

## প্রশাসনিক অঞ্চলসমূহ
সুইজারল্যান্ডে মোট ২৬টি ক্যান্টন রয়েছে। ঐতিহাসিক কনফেডারেশনের সময় এর প্রতিটি স্বাধীন রাষ্ট্র ছিল যাদের পৃথক সীমানা ও রাষ্ট্রব্যবস্থাও ছিল। বর্তমানে এর সবগুলো সুইজারল্যান্ড যুক্তরাষ্ট্রের অন্তর্ভুক্ত।

সুইজারল্যান্ডের রাজধানী বের্ন। এটি মূলত সরকারি এবং প্রশাসনিক শহর। শহরটি আরে নদীর বাঁক দ্বারা তিন দিকে বেষ্টিত একটি উঁচু শৈলান্তরীপের ওপর অবস্থিত। সুইজারল্যান্ডের প্রশাসনিক রাজধানী "বার্ন" হলেও সবচেয়ে পরিচিত শহরগুলো হল "জুরিক" এবং "জেনেভা"। 

## ভূগোল
সুইজারল্যান্ডের আয়তন ৪১ হাজার ২৮৫ বর্গকিলোমিটার। সুইজারল্যান্ডকে জুরা, সুইজারল্যান্ডীয় মালভূমি এবং আল্পস পর্বতমালা এই তিনটি প্রধান ভৌগোলিক অঞ্চলে ভাগ করা যায়।

## অর্থনীতি

**বৈশ্বিক উদ্ভাবন সূচক** এই দেশ শীর্ষ স্থানে রয়েছে।এদেশে মানুষের মাথাপিছু বাৎসরিক আয় ৬৭,৮২৩ সুইস ফ্রাংক (২০০৭ খ্রিষ্টাব্দ)। বার্ন শহরটি সুইজারল্যান্ডের রাজধানী। অন্যতম বিখ্যাত অন্য দুটি শহর হলো জুরিখ এবং জেনেভা।

## জনসংখ্যা
২০১৬ সালের হিসাব অনুযায়ী, দেশটিতে ৮৩ লাখ ৭২ হাজারের অধিক মানুষ বসবাস করে। সুইজারল্যান্ডের অধিকাংশ অধিবাসী রোমান ক্যাথলিক ধর্ম চর্চা করেন। এরা মোট জনসংখ্যার প্রায় ৪৫ শতাংশ। এছাড়া মুসলমান, সনাতন, ইহুদীসহ অন্যরা নিজ নিজ ধর্ম পালন করে। 

## সংস্কৃতি
সুইজারল্যান্ড বহুভাষী রাষ্ট্র এবং এখানে চারটি রাষ্ট্র ভাষা রয়েছে- জার্মান, ফরাসি, ইতালীয় এবং রোমানীয়। বাকিরা স্পেনীয়, পর্তুগিজ আর তুর্কী ভাষায় কথা বলে।

## পাদটীকা

## তথ্যসূত্র

## আরও দেখুন

## বহিঃসংযোগ
* swissworld.org
* MySwitzerland.com
* সুইজারল্যান্ডের জাতীয় পরিসংখ্যান ওয়েবসাইট
* সুইজারল্যান্ডের পরিবেশ দপ্তর
* সুইজারল্যান্ডের কৃষি দপ্তর
* সুইজারল্যান্ডের ভৌগোলিক তথ্যকেন্দ্র
* আল্পস পর্বতমালার তলদেশের রেলপথ 

বিষয়শ্রেণী:ইউরোপের রাষ্ট্র
বিষয়শ্রেণী:সুইজারল্যান্ড
বিষয়শ্রেণী:ইউরোপ কাউন্সিলের সদস্য রাষ্ট্র
বিষয়শ্রেণী:ইউরোপীয় মুক্ত বাণিজ্য সমিতির সদস্য রাষ্ট্র
বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
বিষয়শ্রেণী:ওইসিডি সদস্য
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:একাধিক দাপ্তরিক ভাষা সহ ইউরোপের দেশ
বিষয়শ্রেণী:ফেডারেল প্রজাতন্ত্র
বিষয়শ্রেণী:স্থলবেষ্টিত দেশ
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:সার্বভৌম রাষ্ট্র
বিষয়শ্রেণী:১৮৪৮-এ প্রতিষ্ঠিত রাষ্ট্র ও অঞ্চল